ᱠᱚᱠᱚᱨ
ᱠᱚᱠᱚᱨ ᱫᱚ ᱧᱤᱫᱟᱹ ᱫᱟᱬᱟᱱ ᱪᱮᱬᱮ ᱠᱟᱱᱟᱭ ᱟᱨ ᱮᱴᱟᱜ ᱪᱮᱬᱮ ᱢᱩᱸᱫᱽ ᱠᱷᱚᱱ ᱱᱩᱠᱩᱣᱟᱜ ᱦᱟᱛᱟᱝ ᱫᱚ ᱡᱟᱹᱥᱛᱤ ᱜᱮᱭᱟ ᱾ ᱢᱮᱫ ᱫᱚ ᱥᱟᱢᱱᱟ ᱥᱮᱫ ᱨᱮ ᱛᱟᱦᱮᱸᱱᱟ ᱟᱨ ᱞᱩᱛᱩᱨ ᱫᱚ ᱠᱩᱞᱟᱹᱭ ᱞᱩᱛᱩᱨ ᱞᱮᱠᱟ ᱛᱩᱞ ᱠᱚᱜ-ᱟ ᱾ ᱱᱩᱠᱩ ᱫᱚ ᱟᱱᱴᱟᱨᱴᱤᱠᱟ ᱵᱟᱫᱽ ᱠᱟᱛᱮ ᱜᱚᱴᱟ ᱫᱤᱥᱟ.ᱢ ᱨᱮᱜᱮ ᱠᱚ ᱧᱮᱞᱚᱜ-ᱟ ᱟᱨ ᱱᱩᱠᱩ ᱨᱤᱱ ᱥᱩᱨᱥᱩᱯᱩᱨ ᱒᱐᱐ ᱜᱚᱴᱟᱝ ᱡᱟᱹᱛ ᱢᱮᱱᱟᱜ ᱠᱚᱣᱟ ᱾ ᱠᱚᱠᱚᱨ ᱫᱮ ᱥᱟᱺᱜᱤᱧ ᱧᱮᱱᱮᱞ ᱠᱚ ᱠᱟᱱᱟ ᱠᱚ, ᱢᱮᱱᱫᱚ ᱥᱩᱨ ᱨᱮᱱᱟᱜ ᱫᱚ ᱵᱟᱠᱚ ᱧᱮᱞ ᱧᱟᱢ ᱫᱟᱲᱮᱭᱟᱜ-ᱟ ᱾ ᱡᱟᱦᱟᱸᱱ ᱥᱟᱰᱮ ᱟᱧᱡᱚᱢ ᱞᱟᱹᱜᱤᱫ ᱟᱨ ᱥᱮᱦᱮᱫ ᱵᱟᱰᱟᱭ ᱞᱟᱹᱜᱤᱫ ᱫᱚ ᱵᱟᱱᱟᱨ ᱞᱩᱛᱩᱨ ᱠᱚ ᱵᱮᱵᱷᱟᱨᱟ ᱾
ᱜᱩᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱠᱚᱨ ᱫᱮ ᱧᱤᱫᱟᱹ ᱫᱟᱬᱟᱱ ᱠᱩᱜ ᱠᱟᱱᱟ ᱠᱚ ᱪᱮᱫᱟᱜ ᱥᱮ ᱢᱟᱨᱥᱟᱞ ᱨᱮ ᱫᱚ ᱵᱟᱠᱚ ᱵᱮᱸᱜᱮᱫ ᱫᱟᱲᱮᱭᱟᱜ-ᱟ ᱾ ᱱᱩᱠᱩ ᱫᱚ ᱢᱤᱫ ᱞᱮᱠᱟᱱ ᱥᱮᱫᱽᱨᱟ ᱪᱮᱬᱮ ᱠᱟᱱᱟ ᱠᱚ ᱾ ᱱᱩᱠᱩ ᱫᱚ ᱦᱟᱹᱠᱩ, ᱜᱩᱰᱩ ᱟᱨ ᱛᱤᱡᱩ ᱠᱚ ᱡᱚᱢ ᱠᱚᱣᱟ ᱾ ᱠᱚᱠᱚᱨ ᱢᱮᱫ ᱫᱚ ᱥᱮᱬᱟ ᱜᱮᱭᱟ ᱟᱨ ᱢᱮᱫ ᱰᱚᱵᱷᱟᱜ ᱨᱮ ᱴᱟᱨᱦᱟᱣ ᱠᱚᱜ-ᱟ ᱵᱟᱭ ᱦᱤᱞᱟᱹᱣ-ᱟ ᱚᱠᱟ ᱥᱮᱫ ᱦᱚᱸ, ᱚᱱᱟ ᱠᱷᱟᱹᱛᱤᱨ ᱟᱠᱚᱣᱟᱜ ᱵᱚᱦᱚᱜ ᱫᱚ ᱒᱗᱐o ᱠᱚ ᱟᱹᱪᱩᱨ ᱫᱟᱲᱮᱭᱟᱜ-ᱟ ᱾
ᱠᱚᱠᱚᱨᱟᱜ ᱵᱟᱨ ᱞᱩᱛᱩᱨ ᱦᱚᱸ ᱥᱟᱢᱟᱝ ᱥᱮᱫ ᱨᱮ ᱛᱟᱦᱮᱸᱱᱟ ᱡᱟᱦᱟᱸ ᱥᱮᱫ ᱨᱮ ᱥᱟᱰᱮ ᱠᱚ ᱟᱧᱡᱚᱢ ᱞᱮᱠᱷᱟᱱ ᱚᱱᱛᱮ ᱜᱮ ᱵᱚᱦᱚᱜ ᱠᱚ ᱟᱹᱪᱩᱨᱟ ᱾ ᱛᱤᱱ ᱵᱷᱩᱨ ᱵᱟᱱᱟᱨ ᱞᱩᱛᱩᱨ ᱨᱮ ᱥᱟᱰᱮ ᱵᱮᱥ ᱛᱮ ᱵᱟᱭ ᱵᱟᱡᱟᱣ ᱟᱠᱟᱱᱟ ᱵᱟᱠᱚ ᱛᱷᱤᱛ ᱫᱟᱲᱮᱭᱟᱜ-ᱟ ᱾ ᱱᱩᱠᱩᱣᱟᱜ ᱞᱩᱛᱩᱨ ᱟᱨ ᱢᱮᱫ ᱯᱱᱟᱹᱜ ᱵᱷᱟᱹᱜᱤ ᱵᱟᱝ ᱨᱮᱦᱚᱸ ᱴᱷᱚᱱᱴᱟ ᱫᱚ ᱪᱷᱟᱨ ᱜᱮᱭᱟ ᱡᱟᱦᱟᱸ ᱫᱚ ᱦᱟᱹᱪᱭᱟᱹᱨ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱟ ᱾ ᱟᱨ ᱱᱚᱶᱟ ᱫᱚ ᱫᱷᱟᱨ ᱠᱚᱨᱟᱛ ᱞᱮᱠᱟᱭ ᱠᱟᱹᱢᱤᱭᱟ ᱾ ᱴᱷᱚᱱᱴᱟ ᱨᱮᱱᱟᱜ ᱜᱚᱲᱜᱚᱱ ᱱᱚᱝᱠᱟ ᱪᱤ ᱡᱟᱦᱟᱸ ᱫᱚ ᱧᱮᱞ ᱨᱮᱦᱚᱸ ᱵᱟᱭ ᱟᱱᱟᱴᱮᱭᱟ ᱾ ᱱᱩᱠᱩᱣᱟᱜ ᱩᱰᱟᱹᱣᱜ ᱡᱚᱠᱟᱜ ᱫᱚ ᱥᱟᱰᱮ ᱦᱚᱸ ᱵᱟᱭ ᱦᱤᱡᱩᱜ-ᱟ ᱾
ᱡᱟᱱᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱠᱚᱨᱟᱜ ᱵᱤᱞᱤ ᱫᱚ ᱯᱩᱸᱰ ᱟᱨ ᱜᱩᱞᱟᱹᱭ ᱜᱮᱭᱟ ᱾ ᱱᱩᱠᱩ ᱫᱚ ᱟᱹᱰᱤ ᱜᱟᱱ ᱠᱚ ᱵᱤᱞᱤᱭᱟ ᱾ ᱵᱮᱡ ᱞᱟᱹᱜᱤᱫ ᱑ ᱠᱷᱚᱱ ᱓ ᱫᱤᱱ ᱚᱠᱛᱚ ᱠᱚ ᱤᱫᱤᱭᱟ , ᱡᱟᱦᱟᱸ ᱞᱟᱹᱜᱤᱫ ᱛᱮ ᱵᱤᱞᱤ ᱯᱚᱥᱟᱜᱚᱜ ᱚᱠᱛᱚ ᱦᱚ ᱵᱷᱮᱜᱮᱫ ᱜᱮᱭᱟ ᱾
ᱦᱚᱲ ᱟᱨ ᱠᱚᱠᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱠᱚᱠᱚᱨ ᱠᱚ ᱤᱫᱤ ᱠᱟᱛᱮ ᱟᱵᱚ ᱦᱚᱲ ᱥᱟᱶᱛᱟ ᱨᱮ ᱟᱹᱰᱤ ᱞᱮᱠᱟᱱ ᱟᱸᱫᱷᱟ ᱯᱟᱹᱛᱭᱟᱹᱣ ᱢᱮᱱᱟᱜ-ᱟ ᱾ ᱡᱟᱦᱟᱸ ᱞᱮᱠᱟ ᱪᱤ ᱧᱤᱫᱟᱹ ᱵᱮᱲᱟ ᱠᱚᱠᱚᱨ "ᱜᱚᱡᱛᱩᱫ ᱜᱚᱡᱛᱩᱫ" ᱠᱚ ᱨᱟᱜ ᱞᱮᱠᱷᱟᱱ ᱴᱚᱞᱟ ᱨᱮ ᱦᱚᱲ ᱠᱚ ᱜᱩᱡᱩᱜᱼᱟ ᱢᱮᱱᱛᱮ ᱟᱸᱫᱷᱟ ᱯᱟᱹᱛᱟᱹᱣ ᱢᱮᱱᱟᱜᱼᱟ ᱾ ᱟᱢᱮᱨᱤᱠᱟ, ᱟᱯᱷᱨᱤᱠᱟ ᱟᱨ ᱟᱨᱚᱵᱽ ᱫᱤᱥᱚᱢ ᱠᱚᱨᱮ ᱫᱚ ᱜᱩᱡᱩᱜ ᱨᱮᱱᱟᱜ ᱪᱤᱱᱦᱟᱹ ᱢᱮᱱᱛᱮ ᱠᱚ ᱵᱟᱰᱟᱭ ᱠᱚᱣᱟ ᱾ ᱢᱮᱱᱠᱷᱟᱱ ᱯᱷᱨᱟᱱᱥ, ᱵᱮᱞᱡᱤᱭᱚᱢ, ᱱᱮᱫᱚᱨᱞᱟᱸᱰ ᱮᱢᱟᱱ ᱫᱤᱥᱚᱢ ᱠᱚᱨᱮ ᱫᱚ ᱵᱩᱫᱷᱤᱭᱟᱱ ᱨᱮᱱᱟᱜ ᱪᱤᱱᱦᱟᱹ ᱢᱮᱱᱛᱮ ᱠᱚ ᱢᱚᱱᱮ ᱠᱚᱣᱟ ᱾ ᱠᱟᱛᱷᱟ ᱨᱮ ᱠᱚ ᱢᱮᱱᱟ, ᱠᱚᱠᱚᱨ ᱫᱚ ᱠᱚ ᱠᱚᱠᱞᱚ ᱜᱮᱭᱟ ᱾ ᱟᱫᱚ ᱚᱱᱟ ᱠᱚᱠᱞᱚ ᱠᱷᱚᱱ ᱜᱮ ᱯᱟᱞᱮ ᱧᱩᱛᱩᱢ ᱫᱚ ᱠᱚ ᱨᱚᱠᱚᱨ ᱟᱠᱟᱫᱟ ᱾
ᱵᱟᱨᱦᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
Eurasia:
- World of Owls – Northern Ireland's only owl, bird of prey and exotic animal centre
- Current Blakiston's Fish Owl Research in Russia
North America:
Oceania:
- iprimus info. re Australian owls and frogmouths
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck ace_Latn eng_Latn eng_Latn knc_Latn hne_Deva eng_Latn